LIETUVOS RESPUBLIKOS FINANSŲ MINISTRAS

ĮSAKYMAS

DĖL FINANSŲ MINISTRO 2001 M. VASARIO 28 D. ĮSAKYMO NR. 49 „DĖL LAIKINAI LAISVŲ VALSTYBĖS PINIGINIŲ IŠTEKLIŲ INVESTAVIMO TAISYKLIŲ PATVIRTINIMO“ PAKEITIMO

2014 m. rugpjūčio 28 d. Nr. 1K-264

Vilnius

1. P a k e i č i u Laikinai laisvų valstybės piniginių išteklių investavimo taisykles, patvirtintas Lietuvos Respublikos finansų ministro 2001 m. vasario 28 d. įsakymu Nr. 49 „Dėl Laikinai laisvų valstybės piniginių išteklių investavimo taisyklių patvirtinimo“:

1.1. Pakeičiu 5 punktą ir jį išdėstau taip:

„5. Laisvi piniginiai ištekliai turi būti investuojami į eurais denominuotas priemones (kitomis nei euras valiutomis esantys laisvi piniginiai ištekliai gali būti investuojami tik į terminuotus indėlius Lietuvos banke). Taip pat laisvi piniginiai ištekliai turi būti investuoti nedelsiant, išskyrus tuos atvejus, kai institucijos piniginių išteklių srautų planuose (prognozėse) yra numatyta, kad neinvestuoti laisvi piniginiai ištekliai bus panaudoti per 60 dienų ir kai tokie neinvestuoti laisvi piniginiai ištekliai laikomi atsiskaitomojoje banko sąskaitoje, už kuriuos yra mokamos palūkanos. Šis (60 dienų) terminas netaikomas, kai mokamos palūkanos už lėšas, laikomas atsiskaitomojoje banko sąskaitoje, yra didesnės negu būtų gautos investavus lėšas vadovaujantis šiomis taisyklėmis ir institucija pagal jos patvirtintą laisvų piniginių išteklių investavimo procedūrų aprašą priima sprendimą dėl šio (60 dienų) termino pratęsimo. “

1.2. Pakeičiu 8 punktą ir jį išdėstau taip:

„8. Šiose taisyklėse vartojamos sąvokos suprantamos taip, kaip jos apibrėžtos Lietuvos Respublikos finansų įstaigų įstatyme, Lietuvos Respublikos valstybės iždo įstatyme, Lietuvos Respublikos valstybės skolos įstatyme, Lietuvos Respublikos vertybinių popierių įstatyme, Lietuvos Respublikos finansinių priemonių rinkų įstatyme ir kituose teisės aktuose.“

1.3. Pakeičiu 19.3 papunktį ir jį išdėstau taip:

„19.3. ne daugiau kaip 5 procentus investavimo dieną esančio (paskutinės oficialiai paskelbtos ataskaitos duomenimis) banko apmokėtojo kapitalo sumos, ne ilgesniam nei 3 mėnesių terminui ir tik eurais, jei bankas turi reitingą žemesnį kaip (arba jam reitingas nėra suteiktas):

Moody's Investors Service A3;

Standard & Poor's A-;

Fitch Ratings A-“.

2. N u s t a t a u, kad šis įsakymas įsigalioja 2015 m. sausio 1 d.

Finansų ministras	Rimantas Šadžius